b'\n_START_ARTICLE_\nSankt Lukas Stiftelsen\n_START_PARAGRAPH_\nDiakonissehuset Sankt Lukas Stiftelsen er en over hundrede \xc3\xa5r gammel dansk diakonissestiftelse, der p\xc3\xa5 et folkekirkeligt grundlag har p\xc3\xa5taget sig opgaver i forhold til at yde hj\xc3\xa6lp til og omsorg for mennesker, der er udsatte eller befinder sig i sv\xc3\xa6re livssituationer. Stiftelsen har lokaler p\xc3\xa5 Bernstorffsvej 20 i Hellerup. _NEWLINE_Sankt Lukas Stiftelsen etablerede i 1992 Danmarks f\xc3\xb8rste hospice for voksne og udvidede med et udg\xc3\xa5ende hospiceteam, der tager sig af patienter i eget hjem i 1997. I 2015 \xc3\xa5bnede Stiftelsen Danmarks f\xc3\xb8rste hospice til b\xc3\xb8rn og unge. Desuden driver Stiftelsen et stort plejehjem, en integreret daginstitution, et specialkrisecenter for kvinder, en r\xc3\xa5dgivningstjeneste, et refugium med mere. I 2017 \xc3\xa5bnede Sankt Lukas Stiftelsen et ny kristent bo- og levef\xc3\xa6llesskab, Lukas F\xc3\xa6llesskabet, som en moderne videref\xc3\xb8relse af det oprindelige s\xc3\xb8sterf\xc3\xa6llesskab.\n_START_SECTION_\nHistorien\n_START_PARAGRAPH_\nSankt Lukas Stiftelsen blev stiftet som s\xc3\xb8sterf\xc3\xa6llesskab af adelsfr\xc3\xb8ken Isabelle Brockenhuus-L\xc3\xb8wenhielm og pastor Vilhelm Kold fra 8. maj 1900. Isabella Brockenhuus-L\xc3\xb8venhielm ville g\xc3\xb8re en forskel for fattige arbejderb\xc3\xb8rn. Isabella indrettede arbejdsstuer i en lille lejlighed i Elmegade p\xc3\xa5 N\xc3\xb8rrebro, hvor b\xc3\xb8rnene fik almen undervisning og l\xc3\xb8n for at sy, reparere og stoppe.Med \xc3\xa5rene kom der flere arbejdsgrene\xc2\xa0bl.a.\xc2\xa0en klinik for 13 patienter og en sygeplejeskole._NEWLINE_Rammerne p\xc3\xa5 N\xc3\xb8rrebro blev med tiden for sn\xc3\xa6vre, og I 1932 flyttede  til den tidligere Lundegaards jorder i Hellerup, hvor den stadig ligger i et stort bygningskompleks tegnet af arkitekterne Valdemar Birkmand og Aage Rafn. Der er ogs\xc3\xa5 en kirke, Sankt Lukas Stiftelsens Kirke i anl\xc3\xa6gget, ligeledes tegnet af Valdemar Birkmand. _NEWLINE_I 1950 var op til 350 s\xc3\xb8stre tilknyttet f\xc3\xa6llesskabet. med tiden er antallet af s\xc3\xb8stre blev f\xc3\xa6rre. Hvilket ogs\xc3\xa5 er baggrunden af, at Sankt Lukas Stiftelsen i 2014 fik en ny ledelsesform og ansatte en direkt\xc3\xb8r, men organisationen arbejder stadig p\xc3\xa5 det samme diakonale grundlag.'